text: Fjerkrærådet frygter for eksporten
  11 november 2016 kl. 13.39
  Det vil koste millioner, hvis vi rammes af fugleinfluenza, siger Dansk Fjerkræråd.
  Dansk Fjerkræråd råder nu sine medlemmer til at holde deres dyr inde.
   Rådet frygter, at fugleinfluenzaen sydfra spredes til de professionelle besætningerne . Det vil skade eksporten og koste en frygtelig masse penge, siger sektorchef i Dansk Fjerkræråd, Jørgen Nyberg Larsen, til TV SYD.
  Den alvorlige fugleinfluenza H5N8, der breder sig i Europa, er nu også fundet i døde fugle på Møn og flere steder umiddelbart syd for den dansk-tyske landegrænse.
  Allerede tirsdag blev fugleinfluenza fundet i et stort antal døde ænder i Plön 100 kilometer syd for den dansk-tyske grænse. Torsdag blev det så konstateret, at fem døde ænder ved Egernførde 50 kilometer  fra grænsen havde fugleinfluenza.
  Jørgen Nyberg Larsen, sektorchef, Dansk Fjerkræråd: "Lad os stramme biosikkerheden i håb om at den danske fjerkræbestand kan undgå at blive inficeret med smitten "
  -Lad os stramme biosikkerheden i håb om at den danske fjerkræbestand kan undgå at blive inficeret med smitten, siger Jørgen Nyberg Larsen.
  Han opfordrer Fødevarstyrelsen til at stille krav til fjerkræavlerne om, at de nu holder dyrene inde.
  Hør Jørgen Nyberg Larsen i klippet her:
  
  
  